Cum îmi pot contacta utilizatorii și cum pot pune la dispoziție autoritatea mea de certificare?
După ce Asistent pentru certificate creează autoritatea de certificare, utilizați butonul “Invitație prin e-mail” pentru a compune un e-mail cu fișierul de configurare inclus ca fișier atașat. Trebuie să furnizați adresele de e-mail ale utilizatorilor care vă vor solicita certificate.

Ce este dosarul Autoritate de certificare?
Acest dosar conține fișierele care compun autoritatea dvs. de certificare. Acestea includ fișierul de configurare și certificatele care formează autoritatea de certificare. 

Cum le ofer utilizatorilor mei certificatele de autoritate de certificare?
Pentru ca utilizatorii dumneavoastră să poată utiliza certificatele corect, trebuie să le puneți la dispoziție certificatele de autoritate de certificare pe care le-ați creat. Asistentul pentru certificate va crea automat un fișier PEM (.pem) care conține aceste certificate. Acest fișier este amplasat în dosarul Autoritate de certificare. Trebuie să puneți la dispoziția utilizatorilor dumneavoastră acest fișier .pem într-un loc securizat. Pentru un plus de securitate, nu le trimiteți acest fișier prin e-mail. Plasați-l pe un server de fișiere securizat, într-un depozit LDAP sau utilizați discuri amovibile. Când utilizatorul deschide fișierul .pem, Acces portchei îl va ajuta să marcheze certificatele autorității de certificare drept “de încredere”. Certificatele care nu sunt de încredere vor fi afișate ca “Acest certificat rădăcină nu este de încredere”.

Cum voi putea emite utilizatorilor certificate noi înainte de expirarea certificatelor lor?
Când primiți un e-mail conținând o solicitare de semnare a unui certificat (CSR) din partea unui utilizator, asigurați-vă că salvați e-mailul respectiv pentru a reînnoi certificatul acelui utilizatorului în viitor. Faceți clic pe fișierul atașat din e-mail pentru a emite un certificat nou. Emiteți certificate noi înainte de data de expirare a certificatului pentru ca utilizatorii dvs. să nu fie nevoiți să vă solicite un certificat nou.